Държавен вестник, бр. 2, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  2
(5) Месечните суми по ал. 2 могат да се 
променят от Министерството на финансите 
въз основа на мотивирано предложение на 
първостепенните разпоредители с бюджетни 
кредити само в непредвидени случаи и при 
извънредни събития, както и в случаите по 
чл. 103.
(6) Ръководителите на държавните органи, 
министерствата и ведомствата контролират и 
управляват изпълнението на утвърдените им 
бюджети и разпределението на бюджетните 
разходи по месеци в рамките на определените 
по реда на ал. 2 – 5 лимити.
(7) Държавните висши училища, включени 
в системата на единната сметка, получават 
в началото на всеки месец лимит за плаща­
ния в размер на определената им субсидия 
за съответния месец. Лимит за плащания за 
сметка на собствени приходи се отпуска въз 
основа на допълнително искане от съответ­
ното държавно висше училище до размера на 
наличните средства по сметките му.
Чл. 97. (1) При залагането и актуализиране­
то на лимитите в СЕБРА за целите на уреждане 
на възникнали по реда на § 22, ал. 13 и 15 и 
§ 34, ал. 2 от преходните и заключителните 
разпоредби на Закона за държавния бюджет 
на Република България за 2011 г. задълже­
ния на съответните бюджетни предприятия 
към централния бюджет Министерството 
на финансите може да предприеме мерки за 
намаляване на заложения лимит или за от­
лагане залагането на лимит за съответното 
бюджетно предприятие до цялостното уреж­
дане на задължението или намаляването му 
до взаимно съгласуван размер.
(2) Алинея 1 не се прилага, когато въз­
никналите задължения са в рамките на 
предварително уточнен и съгласуван между 
Министерството на финансите и съответното 
бюджетно предприятие очакван размер или 
са възникнали инцидентно, или са в несъ­
ществен размер.
Чл. 98. (1) За банковото обслужване на дър­
жавните органи, министерствата и ведомствата 
и на техните подведомствени разпоредители 
с бюджетни кредити и структурни единици, 
включени в системата на единната сметка 
и в системата за електронни бюджетни раз­
плащания, не може да се сключват договори 
за комплексно банково обслужване на съот­
ветните разпоредители с бюджетни кредити.
(2) Министърът на финансите може да не 
одобри смени на обслужващите банки на ми­
нистерствата и ведомствата, чиито плащания 
се извършват чрез системата за електронни 
бюджетни разплащания, когато смените не 
се налагат от обективни причини, възпре­
пятстващи нормалното банково обслужване.
Чл. 99. Средствата по международни прог­
рами и споразумения, включително свързаното 
с тях национално съфинансиране, обслужвани 
чрез левови сметки на Националния фонд 
и на Държавен фонд „Земеделие“ в Българ­
ската народна банка, могат да се депозират 
при условията и по реда на § 22, ал. 18 от 
преходните и заключителните разпоредби на 
Закона за държавния бюджет на Република 
България за 2011 г., включително чрез при­
лагането на процедурите по ал. 13, 14 и 15 от 
същия параграф.
Чл. 100. (1) За целите на касовото изпълне­
ние на бюджета постъпленията на Държавна 
агенция „Държавен резерв и военновременни 
запаси“, произтичащи от освобождаване на 
държавни резерви и военновременни запаси, 
се отчитат в намаление на разходите за при­
добиване на държавни резерви и военновре­
менни запаси.
(2) Когато постъпленията по ал. 1 са от 
реализация на държавни резерви и военновре­
менни запаси, които са освободени без възста­
новяване, извън определените номенклатури 
и над утвърдените нормативи, министърът на 
финансите по предложение на председателя 
на Държавна агенция „Държавен резерв и 
военновременни запаси“ може да извърши 
компенсирани промени по бюджета на Дър­
жавна агенция „Държавен резерв и военновре­
менни запаси“, като за сметка на отчетеното 
намаление на разходите за придобиване на 
държавни резерви и военновременни запаси 
се увеличават капиталовите разходи, свързани 
с изграждане на нови и с ремонти и възста­
новяване на наличните съдови вместимости 
и складови бази, както и текущите разходи 
за наемане на външни съдови вместимости 
и складове.
Чл. 101. (1) Първостепенният разпоредител 
с бюджетни кредити може да прави вътреш­
ни компенсирани промени по субсидиите и 
между субсидиите за социално-битови разходи 
на студентите и докторантите в рамките на 
одобрените за целта средства за държавните 
висши училища.
(2) Неусвоените средства за социално-би­
тови разходи на студентите и докторантите, 
предложени и разпределени от министъра на 
образованието, младежта и науката, се изпол­
зват за ремонт на студентските общежития 
и столове или за закупуване на компютърна 
техника за обучение на студентите.
(3) Неусвоената част от субсидиите за „Сту­
дентски столове и общежития“ – ЕАД, София, 
се използва за ремонт на стопанисваните от 
тях столове и общежития.
(4) Неусвоената към 31 декември 2011 г. 
субсидия за „Академика 2000“ – ЕАД, Со­
фия, се възстановява до 31 януари 2012 г. по 
сметката, от която е получена.
Чл. 102. (1) Министърът на финансите 
съгласува с министъра на икономиката, енер­
гетиката и туризма размера на средствата 
по чл. 50, ал. 3 и чл. 92, ал. 4 от Закона за 
безопасно използване на ядрената енергия, 
за които да се отнася съответната сума на 
лихвата, начислена по депозитите в Българ­
ската народна банка, по реда на § 22, ал. 19